John Ajvide Lindqvist

John Ajvide Lindqvist (født 2. desember 1968 i Blackeberg, Stockholm i Sverige) er en svensk forfatter.

Lindqvist arbeidet i 12 år som tryllekunstner og stand up-komiker før han ble forfatter. Det var en glidende overgang, fra å skrive tekster for andre stand-up komikere og TV til å skrive romaner.

Selv om Lindqvist definerer seg som skrekkforfatter, inneholder litteraturen hans soialrealistiske skildringer. Forfatteren er opptatt av samfunnets og karakterenes møte med "det andra" – hva skjer når man møter noe man ikke kan være forberedt på, når det ikke finnes noen mal? 

Han debuterte i 2004 med romanen Låt den rätte komma in, en sosialrealistisk vampyr-fantasi/thriller. Året etter fulgte han opp med Hanteringen av odöda, denne gangen med motiv fra zombie-sjangeren. I 2008 kom Människohamn, som omhandler kjærlighetem mellom far og datter når jentungen bokstavelig talt forsvinner i løse luften. I Lilla Stjärna (2010) inntar skrekken "Idol" og "Allsång på Skansen", når to mistilpassede jenter finner sammen. Her sitter man og undrer på om hovedpersonen har en psykisk diagnose, eller om hun er et overnaturlig vesen.  Boka balanserer på en knivsegg mellom hjertevarme og tragedie, og der blir den værende lenge etter at man er ferdig med den.
Tjärven (2011) er en ren zombiehistorie, hvor forfatteren tvang seg til å «holde det enkelt» ved å skrive hele romanen på 35 dager. 
Den spesielle sjangerblandingen har ført til stor oppmerksomhet, og bøkene er utgitt i elleve land. I pressen i hjemlandet er han blitt omtalt som «Sveriges rysar-kung», samt «Sveriges for tidens kanskje beste historieforteller». 

Utover sine bokutgivelser har Lindqvist skrevet manus til enkeltepisoder i SVTs thrillerserie Kommissionen, fjernsynsserien Reuter & Skoog, samt til Ulla Skoog og Tomas von Brömssens revy Fritt fall.

Romanen La den rette komme inn er filmatisert to ganger:  La den rette komme inn (2008), regissert av Tomas Alfredson, hvor Lindqvist har skrevet manus til filmen, og amerikanske Let Me In (2010) manus og regi av Matt Reeves. Det er også planer om å filmatisere Håndteringen av udøde og Menneskehavn, sistnevnte også sannsynligvis regissert av Tomas Alfredson

Bibliografi 
 Låt den rätte komma in – roman (2004) / Norsk oversettelse: La den rette komme inn – (2005)
 Hanteringen av odöda – roman (2005) / Norsk oversettelse: Håndtering av udøde – (2006)
 Pappersväggar – novellesamling (2006) / Norsk oversettelse: Papirvegger – (2007)
 Människohamn – roman (2008) / Norsk oversettelse: Menneskehavn – (2009)
 Lilla Stjärna – roman (2010) / Norsk oversettelse: Lille Stjerne – (2011)
 Låt de gamla drömmarna dö – novellesamling (2011) / Norsk oversettelse: La de gamle drømmene dø – (2012)
 Tjärven – roman (2011) (kun mp3/e-bok)
 A book of Horrors – internasjonal, engelskspråklig novellesamling redigert av Stephen Jones (oktober 2011). JAL bidrar med novellen  ”The music of Bengt Karlsson, murderer.”
 Himmelstrand – roman (2014)

Priser 
 Stiftelsen Selma Lagerlöfs litteraturpris 2008
 Göteborgs-Postens litteraturpris 2008
 Stipendium till Harry Martinsons minne 2007.
 Nöjesguidens pris for beste leseopplevelse 2005 (sammen med Fredrik Strage og Klas Östergren)

Referanser

Eksterne lenker 
 
 
 
  Ordfronts pressemelding ifm. at John Ajvide Lindqvist tildeltes Selma Lagerlöf-prisen

Svenske forfattere
Forfattere av fantastisk litteratur
Grøsserforfattere
Personer fra Stockholm